jkorsvik/nowiki_second_scrape_merged huggingface dataset:
Adele av Flandern

Adele av Flandern (dansk: Edel av Flandern; født ca. 1064, død i april 1115) datter av Robert I av Flandern og Gertrud av Sachsen. Dansk dronning og hertuginne av Puglia.
Robert I arrangerte ekteskap for Edel med  Knut den hellige av Danmark for å danne en dansk–flamsk allianse mot Vilhelm Erobreren som hadde inntatt England i 1066. Ekteskapet ble inngått i 1080 eller 1081.
Paret fikk følgende barn:

Karl Danske (f.1083 el.1085, død 1127), greve av Flandern
Cæcilia av Danmark (f. ca. 1085, død etter 1131), gift med Erik jarl av Västergötland
Ingegerd av Danmark (f. ca.1086), gift med  Folke den tykkeEtter at ektefellen ble drept i 1086 flyktet Adele tilbake til hjemlandet og bodde ved farens og broren Robert II av Flanderns hoff. I 1092 ble det arrangert nytt ekteskap for henne, denne gang med Roger Borsa av Puglia og Calabria. Med sin andre ektefelle fikk hun sønnen Vilhelm II av Puglia ( f. ca. 1095 eller 1097, død 1127).
Da hennes andre ektefelle døde i 1111 var sønnen umyndig og hun fungerte som regent i hans sted inntil hun døde.
Mens hun ennå levde ble hennes første ektefelle helligkåret og hun sendte vakre gaver til utsmykning av helgenskrinet hans i Odense.


== Litteratur ==
Steffen Heiberg (2004). Danske dronninger i tusind år (dansk). København: Gyldendal. s. 21. ISBN 87-02029-46-4.
Sørlistøa Fløtermuseum

Sørlistøa Fløtermuseum ligger på vestsiden av Osensjøen i Åmot kommune i Innlandet. Det er en del av stiftelsen Norsk Skogmuseum.
Sørlistøa var fra 1930-tallet base for tømmerfløtinga i Osensjøen. Det er drevet fløting her fra siste halvdel av 1700-tallet og fram til 1984. I 1985 ble stedet med både båter og utstyr overtatt av Norsk Skogmuseum, som etablerte Sørlistøa Fløtermuseum.
Stedet består i dag av blant annet en stor fløterbrakke, en tilflyttet damkoie, smie, vinsjhus, slipp for M/S Trysilknut, spillflåte, gjestebrygge og et stort båtnaust på ca. 200 kvm, hvor mye av arealet er omgjort til utstillingshall. M/S Trysilknut ble bygget som slepebåt i 1914 og brukes nå i turisttrafikk.
Utstillingen viser fløtinga i Osensjøen og elvene omkring. I tillegg inngår temaene skogbruk, jakt og fiske. Utstillingen omfatter også en serie relieffer i tre, laget av kunstneren Ragnar Nysæther. Den gamle fløterbrakka er innredet som kiosk og museumsbutikk. Museet er i sommersesongen åpent for publikum med tilbud om omvisning. Det arrangeres aktivitetsdager for besøkende ved museet.


== Eksterne lenker ==
Norsk Skogmuseum
Musikkåret 1710

Musikkåret 1710 er en oversikt over hendelser, fødte og avdøde musikkpersonligheter i 1710.


== Hendelser ==
I Storbritannia grunnlegges Academy of Vocal Music av blant andre Johann Christoph Pepusch.


== Klassisk musikk ==
Louis-Nicolas Clérambault – Premier livre d'orgue contenant deux suites
Georg Friedrich Händel – leilighetsmusikk for Alkymisten


== Opera ==
Floriano Arresti – L'enigma disciolta
Antonio Maria Bononcini – Tigrane, re d'Armenia
André Campra – Les Fêtes vénitiennes
Pietro Paolo Laurenti – Sabella mrosa d'Truvlin
Johann Mattheson – Boris Goudenow


== Fødsler ==
8. mars - Gaetano Majorano, italiensk kastratsanger og operasanger (død 1783)
27. mars - Joseph Abaco, belgisk cellist og komponist (død 1805)
12. april - Gaetano Majorano, artistnavn Caffarelli, italiensk kastratsanger og operasanger (død 1783)
13. november - Charles Simon Favart, fransk opera- og komediedikter (død 1792)
Giovanni Battista Ferrandini, italiensk komponist (død 1791)
Thomas Gladwin, britisk organist og komponist (død 1799)
George Alexander Stevens, britisk skuespiller, poet og sangkomponist (død 1780)
Yang Chaoguan, kinesisk politiker og operaforfatter (død 1788)
Philipp Wilhelm Grüneberg, tysk orgelbygger (død 1777)
1710/1711 - Anna Girò, italiensk mezzosopran (død ca. 1748)
ca. 1710 -
Anton Joseph Hampel, tysk valthornspiller og komponist (død 1771)
Rosa Bavarese, bayerske valgkammersanger (død 1755)
Francesca Bertolli, italiensk operasanger (død 1767)
Nicola Conti, napolitansk komponist (død 1754)
Giovanni Battista Ferrandini, italiensk komponist (død 1791)
Johann Theodor Keyßner, tysk komponist, fiolinist og dirigent (død 1781)


== Dødsfall ==

		
		
		
		


== Referanser ==


== Eksterne lenker ==
(en) Music in 1710 – kategori av bilder, video eller lyd på Commons
Frederik Glads gate (Oslo)

Frederik Glads gate (1-23B, 8A-24B) er en gate i Bydel Sagene i Oslo. Den går fra Brettevilles gate til Birch-Reichenwalds gate.
Gaten er oppkalt etter proprietær Fredrik Glad (1760–1840), stortingsmann 1815-1816. Han eide Vestre Grefsen gård fra 1784 og drev papirmølle ved Akerselva fra 1798.


== Litteratur ==
Knut Are Tvedt, red. (2010). «Frederik Glads gate». Oslo byleksikon (5. utg.). Oslo: Kunnskapsforlaget. s. 176. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (F)». Oslo kommune. Arkivert fra originalen 29. juli 2014. Besøkt 22. august 2015.
Dudley R. Herschbach

Dudley R. Herschbach (født 18. juni 1932 i San José, California) er en amerikansk kjemiker.
Sammen med Yuan Lee og John Polanyi, mottok  Herschbach Nobelprisen i kjemi i 1986 for arbeidet med dynamikken hos kjemiske elementærprosesser. De tre detaljstuderte det dynamiske forløpet i ulike kjemiske reaksjoner og har dermed økt kunnskapen om hvordan slike kjemiske reaksjoner skjer.


== Priser og utmerkelser (utvalg) ==
1965 – ACS Award in pure chemistry


== Referanser ==


== Eksterne lenker ==
(en) Nobelprisen i  kjemi 1986 hos Nobelprize.org
(en) Dudley R. Herschbach hos Nobelprize.org i forbindelse med tildelingen av Nobelprisen i kjemi 1986
Atle J. Goutbeek

Atle Johannes Goutbeek (også kalt FullFrame) født 28. august 1976 i Dalfsen, Nederland) er en nederlandsk fotograf, arkitekt og kunstner som har bodd i Tvedestrand siden 1999.
Goutbeek er utdannet arkitekt ved Kunstakademiet CHK i Kampen i Nederland. Han prosjekterer hovedsakelig boliger og fritidsboliger i moderne stil, fra råtomt til ferdig arbeidstegninger og opfølging under byggingen.
Han er også deleier og daglig leder av KONTRAST Kontorfellesskap i Hovedgata 29, Tvedestrand, der han også har FullFrame Fotostudio.
Goutbeek er med i stiftelsen av og styremedlem i Risør Fotofestival.
Han har hatt fotoutstillinger på bla.a. Galleri Blå Kube i Tvedestrand, Galleri Solsiden 10 i Risør, på Fotomessen 2009 Oslo og Fotomessen 2010 Lillestrøm.
Han fotograferer for det meste bryllup, portretter, men har også sine egne kunstprosjekter.
Han gir kurs for både privat- og bedriftsmarkedet og holder foredrag om fotografi og digital etterbehandling.
I tillegg er han kunstnerisk konsulent for bedrifter. 


== Utmerkelser ==
Diplomplassering i kategorien Årets nykommer ved Norske Reklame Fotografens UTSNITT 2007
Årets vinner av Epson Challenge 2008 på Fotopía
Årets fotograf 2009 på Foto.no
Årets vinner av Fotovideo Challenge 2009 på Fotopía
		
		


== Eksterne lenker ==
Hjemmeside
På fotoshoot med årets fotograf – NRK web TV
Premieutdeling 'Epson Challenge 2008'
Årets fotograf 2009 Foto.no Arkivert 25. januar 2010 hos Wayback Machine.
Yuan T. Lee

Yuan Tseh Lee (født 19. november 1936) er en taiwanesisk-amerikansk kjemiker. 
Sammen med Dudley Herschbach og John Polanyi, mottok  Lee Nobelprisen i kjemi i 1986 for arbeidet med dynamikken hos kjemiske elementærprosesser. De tre detaljstuderte det dynamiske forløpet i ulike kjemiske reaksjoner og har dermed økt kunnskapen om hvordan slike kjemiske reaksjoner skjer.


== Referanser ==


== Eksterne lenker ==
(en) Nobelprisen i  kjemi 1986 hos Nobelprize.org
(en) Yuan T. Lee hos Nobelprize.org i forbindelse med tildelingen av Nobelprisen i kjemi 1986
John Charles Polanyi

John Charles Polanyi (født 23. januar 1929 i Berlin) er en canadisk kjemiker.
Sammen med Yuan Lee og Dudley Herschbach, mottok  Polanyi Nobelprisen i kjemi i 1986 for arbeidet med dynamikken hos kjemiske elementærprosesser. De tre detaljstuderte det dynamiske forløpet i ulike kjemiske reaksjoner og har dermed økt kunnskapen om hvordan slike kjemiske reaksjoner skjer.
Faren var Michael Polanyi og moren var Magda (født Kemeny) som hadde flyttet fra Ungarn til Berlin der John Polanyi ble født. I 1933 flyttet familien til Storbritannia. Foreldrene sendte John til Canada under andre verdenskrig etter den tyske okkupasjonen av Norge. John Polanyi kom tilbake fra Canada i 1944. Han fikk en bakterieinfeksjon i beinet og reddet livet ved behandling med penicillin som akkurat var frigitt til sivil bruk.


== Referanser ==


== Eksterne lenker ==
(en) Nobelprisen i  kjemi 1986 hos Nobelprize.org
(en) John Charles Polanyi hos Nobelprize.org i forbindelse med tildelingen av Nobelprisen i kjemi 1986
Alternativ nobelpris

Alternativ nobelpris er en betegnelse på priser som på forskjellig grunnlag ønsker å framstå annerledes enn de egentlige Nobelprisene:

Folkets Fredspris
Ig Nobelprisen
Right Livelihood Award
Donald J. Cram

Donald James Cram (født 22. april 1919 i Chester, Windsor County, Vermont, død 17. juni 2001 i Palm Desert, Riverside County, California) var en amerikansk kjemiker og nobelprisvinner. 
Sammen med Jean-Marie Lehn og Charles J. Pedersen ble Cram tildelt Nobelprisen i kjemi i 1987, for deres utvikling og anvendelse av molekyler med strukturspesifikk interaksjon av høy selektivitet. Cram og Lehn delte den ene halvparten av prispengene, mens Pedersen fikk den andre halvparten.
Cram, Lehn og Pedersen lyktes med å fremstille molekyler med spesifikke og selektive funksjoner. De ble integrert med andre molekyler som de passet sammen med gjennom struktur og form. Molekylene etterlignet eksisterende enzymer og kunne dermed benyttes til å studere funksjonene til slike stoffer. 


== Referanser ==


== Eksterne lenker ==
(en) Donald J. Cram – Encyclopedia of Surfing 
(en) Nobelprisen i  kjemi 1987 hos Nobelprize.org
(en) Donald J. Cram hos Nobelprize.org i forbindelse med tildelingen av Nobelprisen i kjemi 1987
Jean-Marie Lehn

Jean-Marie Lehn (født 30. september 1939 i Rosheim, Alsace) er en fransk kjemiker og nobelprisvinner.
Sammen med Donald J. Cram og Charles J. Pedersen ble Lehn tildelt Nobelprisen i kjemi  i 1987, for deres utvikling og anvendelse av molekyler med  strukturspesifikk interaksjon av høy selektivitet. Cram og Lehn delte  den ene halvparten av prispengene, mens Pedersen fikk den andre  halvparten.
Cram, Lehn og Pedersen lyktes med å fremstille molekyler  med spesifikke og selektive funksjoner. De ble integrert med andre  molekyler som de passet sammen med gjennom struktur og form. Molekylene  etterlignet eksisterende enzymer og kunne dermed benyttes til å studere funksjonene til slike stoffer. 
Lehn ble utnevnt til æresdoktor ved Kungliga Tekniska högskolan i 2003.


== Referanser ==


== Eksterne lenker ==
(en) Nobelprisen i  kjemi 1987 hos Nobelprize.org
(en) Jean-Marie Lehn hos Nobelprize.org i forbindelse med tildelingen av Nobelprisen i kjemi 1987
Charles J. Pedersen

Charles J. Pedersen (født 3. oktober 1904 i Pusan, Korea, som norsk statsborger, død 26. oktober 1989 i Salem, Salem County, New Jersey) var en amerikansk kjemiker og nobelprisvinner.
Sammen med Donald J. Cram og Jean-Marie Lehn ble Pedersen tildelt Nobelprisen i kjemi   i 1987, for deres utvikling og anvendelse av molekyler med   strukturspesifikk interaksjon av høy selektivitet. Cram og Lehn delte   den ene halvparten av prispengene, mens Pedersen fikk den andre   halvparten.
Cram, Lehn og Pedersen lyktes med å fremstille molekyler   med spesifikke og selektive funksjoner. De ble integrert med andre   molekyler som de passet sammen med gjennom struktur og form. Molekylene   etterlignet eksisterende enzymer og kunne dermed benyttes til å studere funksjonene til slike stoffer. 


== Eksterne lenker ==
(en) Nobelprisen i  kjemi 1987 hos Nobelprize.org
(en) Charles J. Pedersen hos Nobelprize.org i forbindelse med tildelingen av Nobelprisen i kjemi 1987
Charles John Pedersen ― 'Korea’s first Nobel Prize winner' (The Korea Times 11. august 2010)
Johann Deisenhofer

Johann Deisenhofer (født 30. september 1943 i Zusamaltheim i Bayern) er en tysk kjemiker og nobelprisvinner.
Sammen med Hartmut Michel og Robert Huber ble han tildelt Nobelprisen i kjemi i 1988, for bestemmelsen av den tredimensjonale strukturen hos et fotosyntetisk reaksjonsentrum.
Deisenhofer, Huber og Michel var de første som i detalj, atom for atom, beskrev hvordan ulike proteiner som er aktive i den fotosyntetiske prosessen i enkelte bakterier var bygd opp. Deres arbeid har også hatt betydning for det å forstå motsvarende prosesser i høyere organismer som alger og planter.


== Referanser ==


== Eksterne lenker ==
(en) Nobelprisen i  kjemi 1988 hos Nobelprize.org
(en) Johann Deisenhofer hos Nobelprize.org i forbindelse med tildelingen av Nobelprisen i kjemi 1988
Robert Huber

Robert Huber (født 20. februar 1937 i München) er en tysk kjemiker og nobelprisvinner.
Sammen med Hartmut Michel og Johann Deisenhofer ble han tildelt Nobelprisen i kjemi i 1988, for bestemmelsen av den tredimensjonale strukturen hos et fotosyntetisk reaksjonsentrum.
Deisenhofer, Huber og Michel var de første som i detalj, atom for atom, beskrev hvordan ulike proteiner som er aktive i den fotosyntetiske prosessen i enkelte bakterier var bygd opp. Deres arbeid har også hatt betydning for det å forstå motsvarende prosesser i høyere organismer som alger og planter.


== Referanser ==


== Eksterne lenker ==
(en) Nobelprisen i  kjemi 1988 hos Nobelprize.org
(en) Robert Huber hos Nobelprize.org i forbindelse med tildelingen av Nobelprisen i kjemi 1988
Hartmut Michel

Hartmut Michel (født 18. juli 1948 i Ludwigsburg, Baden-Württemberg) er en tysk kjemiker og nobelprisvinner.
Sammen med Robert Huber og Johann Deisenhofer ble han tildelt Nobelprisen i kjemi i 1988, for bestemmelsen av den tredimensjonale strukturen hos et fotosyntetisk reaksjonsentrum.
Deisenhofer, Huber og Michel var de første som i detalj, atom for atom, beskrev hvordan ulike proteiner som er aktive i den fotosyntetiske prosessen i enkelte bakterier var bygd opp. Deres arbeid har også hatt betydning for det å forstå motsvarende prosesser i høyere organismer som alger og planter.


== Referanser ==


== Eksterne lenker ==
(en) Nobelprisen i  kjemi 1988 hos Nobelprize.org
(en) Hartmut Michel hos Nobelprize.org i forbindelse med tildelingen av Nobelprisen i kjemi 1988
Liste over Norges industriforsyningsministre

Liste over Norges industriforsyningsministre omfatter statsråder i det norske Industriforsyningsdepartementet. Dette departementet eksisterte fra 1917 til 1920, og skulle sikre sivile og militære industriforsyninger i tiden rundt første verdenskrig.
Walter B. Rogers

Walter Bowman Rogers (født 14. oktober 1865 i Delphi, Indiana, død 24. desember 1939 i Brooklyn, New York) var en anerkjent amerikansk kornettist og dirigent. 
Rogers spilte med the Sousa Band i perioden 1898-1904, hvor han til tider pleide å vikariere for selveste Herbert L. Clarke og dessuten fungerte som assisterende dirigent for Sousa selv. Clarke skal visstnok ha omtalt Walter B. Rogers som «den ideelle kornettist».


== Referanser ==
Max Jakobson

Max Jakobson (født 30. september 1923 i Viborg, død 9. mars 2013 i Helsingfors) var en finsk diplomat, som var en sentral arkitekt for den finske nøytralitetspolitikken på 1960-tallet.
Jakobson startet sin karriere som journalist, blant annet for BBC. Han arbeidet for det finske utenriksdepartementet i årene 1953-1974 og var blant annet Finlands FN-ambassadør og ambassadør i Sverige.
Jakobson var en av de den finske presidenten Urho Kekkonen stolte på, men han var også synlig i politikken i Mauno Koivisto og Martti Ahtisaari sine presidentperioder. I 1970 prøvde Kekkonen å få Jakobson valgt som generalsekretær for FN. Initiativet gikk ikke gjennom, særlig fordi Sovjetunionen var mot det. Seinere har det kommet frem at også USA var skeptisk til Jakobsson som generalsekretær. 
Jakobson var soldat i den finske fortsettelseskrigen i 1942-1943 på det karelske neset, i feltartilleriets II divisjon.


== Bibliografi ==
Diplomaattien talvisota (1955)
Kuumalla linjalla (1968)
Paasikivi Tukholmassa (1978)
Veteen piirretty viiva (1980)
38. kerros (1983)
Finland: Myth and Reality (1987)
Vallanvaihto (1992)
Finland in the New Europe (1998)
Väkivallan vuodet 20. vuosisadan tilinpäätös (1999). (kuvaa vuosia 1946-1971)
Jukka Tarkka: Max Jakobson – kansainvälinen suomalainen. Otava 1983


== Referanser ==


== Eksterne lenker ==
«Max Jakobson». Biografiskt lexikon för Finland (svensk). Helsingfors: Svenska litteratursällskapet i Finland. 2008–2011. URN:NBN:fi:sls-5092-1416928957698. 
Om Max Jakobson kommisjonen (engelsk)
«Substance and Apperance: Finland», artikkel av Max Jakobson i Foreign Affairs, sommerutgave 1980
Per Olav Tiller

Per Olav Tiller (født 2. juli 1926, død 5. desember 2010) var en norsk barnepsykolog, pionér innen feltet barneforskning og forfatter. Han er tidligere professor ved NTNU og Cornell University, og har vært knyttet til bl.a. Institutt for anvendt vitenskapelig forskning og Norsk senter for barneforskning, samt hatt forskningsopphold ved en rekke læresteder utenfor Norge. Han ble utdannet cand. psychol. ved Universitetet i Oslo i 1950.Tillers forskning på fraværende fedre i sjømannsfamilier på 1950-tallet var banebrytende innen forskning på fedre.I tillegg til en rekke psykologifaglige bøker og artikler har Tiller skrevet kulturhistoriske bøker og skjønnlitteratur. Han debuterte som kriminalforfatter i 2005 med Blodig Biedermaier, eller Toftan-mysteriet.
Han har mottatt Kongens fortjenstmedalje i gull og Dronning Mauds Minnes pris for sin innsats innen barnepsykologisk forskning.
Han er bror av samtidskunstneren Lars Tiller.


== Referanser ==


== Eksterne lenker ==

(no) Publikasjoner av Per Olav Tiller i BIBSYS
Johan Rye Holmboe

Johan Henrik Rye Holmboe (født 28. november 1863 i Tromsø, død 29. mai 1933) var en norsk forretningsmann og politiker (FV). Han var stortingsrepresentant fra 1919 til 1927, provianteringsminister 1920–1921 og handelsminister 1923–1924.
Holmboe anla og ledet en rekke forskjellige bedrifter og virksomheter, blant annet en tønnefabrikk og en sildemel- og tranfabrikk. Fra 1892 var han direktør ved Haalogaland Dampskibsselskap, og fra 1896 ved Tromsø Amts Dampskibsselskap. Fra 1908 til 1916 var han britisk visekonsul.
Ved siden av de rikspolitiske vervene var Holmboe også aktiv i lokalpolitikken i Tromsø. Han satt i bystyret fra 1898 til 1931, de fleste årene i formannskapet.
Sammen med resten av Abraham Berges regjering ble Holmboe stilt for riksrett i 1927. Regjeringen var tiltalt for ikke å ha underrettet Stortinget om at den hadde gitt statsstøtte til en bank, men saken endte med at alle de tiltale ble frifunnet.
Holmboe ble i 1921 utnevnt til kommandør av 1. klasse av St. Olavs Orden «for statsborgerlig og embedsfortjeneste». Han mottok også storkors av Den islandske falkeorden og storkors av Italias kroneorden.


== Referanser ==


== Kilder ==
«Johan Henrik Rye Holmboe». Norsk samfunnsvitenskapelig datatjeneste. Besøkt 26. juli 2010. 


== Eksterne lenker ==
(no) Johan Rye Holmboe hos Norsk senter for forskningsdata
Gunhild (ca. 965)

Gunhild (levde ca. 965), muligens gift med den danske kongen Harald Blåtann. Den tyske kronikøren Adam av Bremen nevner i Gesta Hammaburgensis ecclesiae pontificum at Harald Blåtann mottok dåpen «sammen med sin hustru Gunhild.»
Det er ikke klarlagt om Gunhild er samme kvinne som Tove fra Venden eller om dette er to forskjellige personer.  
Gunhild skal ha vært mor til Svein Tjugeskjegg.


== Litteratur ==
Steffen Heiberg (2004). Danske dronninger i tusind år (dansk). København: Gyldendal. s. 17. ISBN 87-02029-46-4. 


== Eksterne lenker ==
Harald Blåtann hos Runeberg
Sidney Altman

Sidney Altman (født 7. mai 1939 i Montréal) er en Canadisk kjemiker og nobelprisvinner. Sammen med Thomas Cech ble han tildelt Nobelprisen i kjemi i 1989, for deres oppdagelse av katalytiske egenskaper hos RNA.
Altman og Chch oppdaget at RNA ikke bare har en funksjon for å lagre og overføre arvelig informasjon i cellen, men også at ulike RNA-molekyler var aktive og en del av prosessen der sekvensen i andre RNA-molekyler som ikke kodet for noen del av et protein (introner), ble tatt ut og forkastet. Før denne oppdagelsen var det antatt at kun proteiner kunne ha en slik katalytisk rolle. RNA-molekyler med en slik funksjon har senere fått navne ribozymer.


== Referanser ==


== Eksterne lenker ==
(en) Nobelprisen i  kjemi 1989 hos Nobelprize.org
(en) Sidney Altman hos Nobelprize.org i forbindelse med tildelingen av Nobelprisen i kjemi 1989
Bowen R. Church

Bowen R. Church (født 3. september 1860 i East Greenwich, Rhode Island, død 13. mars 1923 i Jersey City, New Jersey) var en anerkjent amerikansk kornettist.


== Trivia ==
Trass i at Bowen Church var en glimrende kornettist, er han i ettertid likevel kanskje mest kjent for å være den som inspirerte kornettlegenden Herbert Clarke til å ville bli kornettist.


== Referanser ==
Thomas Cech

Thomas R. Cech (født 8. desember 1947) er en amerikansk kjemiker og nobelprisvinner.
Altman og Chch oppdaget at RNA ikke bare har en funksjon for å lagre og  overføre arvelig informasjon i cellen, men også at ulike RNA-molekyler  var aktive og en del av prosessen der sekvensen i andre RNA-molekyler  som ikke kodet for noen del av et protein (introner), ble tatt ut og forkastet. Før denne oppdagelsen var det antatt at kun proteiner kunne ha en slik katalytisk rolle. RNA-molekyler med en slik funksjon har senere fått navne ribozymer.
Han ble tildelt Albert Lasker Basic Medical Research Award i 1988.


== Referanser ==


== Eksterne lenker ==
(en) Nobelprisen i  kjemi 1989 hos Nobelprize.org
(en) Thomas Cech hos Nobelprize.org i forbindelse med tildelingen av Nobelprisen i kjemi 1989
Elias James Corey

Elias James Corey (født 12. juli 1928) er en amerikansk kjemiker og nobelprisvinner. Han ble tildelt Nobelprisen i kjemi i 1990 for hans utvikling av den organiske syntesens teori og metodikk.
Corey har utviklet teorier og metoder som har gjort det mulig å fremstille et stort antall biologisk aktive, kompliserende emner gjennom å gå ut fra strukturen på det ønskede molekylet, og systematisk bygge den opp bit for bit ut ifra kjente komponenter.


== Referanser ==


== Eksterne lenker ==
(en) Nobelprisen i  kjemi 1990 hos Nobelprize.org
(en) Elias James Corey hos Nobelprize.org i forbindelse med tildelingen av Nobelprisen i kjemi 1990